# NÁVRH

# Zmluva o dielo č. / /2021

## uzatvorená podľa § 536 a nasl. Obchodného zákonníka

**Objednávateľ: Mesto Podolínec**

Štatutárny zástupca: Mgr. Jaroslav Seman, primátor mesta

Sídlo: Námestie Mariánske 3/3, 065 03 Podolínec

IČO: 003320132

DIČ: 2020526189

Bankové spojenie: VÚB a.s.

IBAN: SK19 0200 0000 0026 0611 0051  
(ďalej len „Objednávateľ“)

**Zhotoviteľ :**

sídlo:

zastúpený:

IČO:

DIČ:

IČ DPH:

Bankové spojenie:

IBAN :

(ďalej len „Zhotoviteľ“)

**I. Predmet zmluvy**

1. Predmetom tejto zmluvy je zhotovenie diela „Rekonštrukcia hasičskej zbrojnice v meste Podolínec - fasáda",podľa projektovej dokumentácie a ponukového rozpočtu ako výsledku verejného obstarávania, ktorá tvorí prílohu č.1 tejto zmluvy.
2. Zhotoviteľ sa zaväzuje vyššie uvedené dielo zhotoviť a objednávateľ sa zaväzuje, že riadne dokončené dielo bez vád a nedorobkov prevezme, zaplatí za jeho zhotovenie dohodnutú cenu a poskytne zhotoviteľovi spolupôsobenie v rozsahu určenom touto zmluvou.
3. Zhotoviteľ sa zaväzuje vykonať dielo vo vlastnom mene a na vlastnú zodpovednosť podľa podmienok dohodnutých v tejto zmluve.
4. Hlavným stavbyvedúcim zhotoviteľa je ..................................................................................
5. Technický dozor objednávateľa je Ing. Štefan Zima, ktorý je poverený najmä

vyhotovovaním zápisov, potvrdzovaním vykonania prác, odovzdaním a prevzatím

ukončených častí diela, resp. celého diela.

**II. Miesto dodania, termín plnenia**

1. Miesto dodania: Podolínec, Námestie Mariánske, pozemok parc.č. KN-C 212, s.č.70.
2. Zhotoviteľ sa zaväzuje zrealizovať dielo v nasledovnom termíne :

Zahájenie stavby : máj 2022

Ukončenie stavby : júl 2022

1. Za termín ukončenia prác sa považuje deň jeho protokolárneho prevzatia objednávateľom.
2. K predĺženiu alebo skráteniu termínu odovzdania prác môže dôjsť pri naplnení niektorej z podmienok:
3. zmien v povahe a rozsahu prác podľa pokynov objednávateľa
4. vyššia moc - ak nastanú okolnosti, za ktoré nie je možné robiť zhotoviteľa zodpovedným, a ktoré nemohol ovplyvniť.
5. Zhotoviteľ musí bezodkladne písomne informovať objednávateľa o vzniku akejkoľvek

udalosti, ktorá bráni alebo sťažuje realizáciu diela, a ktorej dôsledkom je predĺženie zmluvného termínu realizácie diela.

1. V prípade prerušenia realizácie prác z dôvodu na strane objednávateľa, zmluvné strany dohodnú nový termín dokončenia diela, pričom predĺženie lehoty plnenia bude primerané lehote, na ktorú bolo potrebné vykonávanie prác prerušiť.
2. Nový termín plnenia bude dohodnutý dodatkom k tejto zmluve.

**III. Cena diela**

1. Cena diela je stanovená dohodou zmluvných strán ako pevná na základe položkovitého rozpočtu tvoriaceho prílohu tejto zmluvy. Takto dohodnutá suma je záväzná.

Cena diela : € bez DPH

€ 20 % DPH

**€ spolu s DPH**

1. V cene sú obsiahnuté aj náklady na vybudovanie, prevádzku, údržbu a vypratanie zariadenia staveniska, ako aj zabezpečenie ostatných záväzkov vyplývajúcich z tejto zmluvy.
2. V prípade, že počas realizácie diela nastane zmena použitých materiálov, konštrukcií alebo druhov stavebných prác, resp. potreba prác naviac, musí byť každá zmena vopred odsúhlasená technickým dozorom objednávateľa, zaznamenaná v stavebnom denníku a práce môžu byť realizované až po nadobudnutí účinnosti dodatku k tejto zmluve. Položky, ktoré nie sú uvedené v kalkulácii ponukovej ceny, budú ocenené maximálne podľa cenníka Cenkros databáza 2022/I, s rešpektovaním kalkulačného vzorca použitého v cenníkových položkách použitých v ponukovom rozpočte ponukovej ceny.
3. Zmluvné strany sa dohodli, že cena diela bude objednávateľom uhradená zhotoviteľovi na základe faktúr vystavených podľa skutočne vykonaných prác a dodávok v priebehu časového obdobia vykonávaných prác. Zhotoviteľ musí svoje práce vyúčtovať overiteľným spôsobom. Podkladom pre vystavenie faktúr je súpis skutočne vykonaných druhov a množstiev prác a dodávok zhotoviteľa, odsúhlasený a podpísaný stavebným dozorom a objednávateľom. Súpisy vykonaných prác a dodávok sú súčasťou faktúr, pričom sa musí dodržiavať poradie položiek a označenie, ktoré je v súlade s oceneným popisom podľa zmluvy. Prípadné zmeny a doplnky zmluvy je potrebné vo faktúre zvýrazniť a na požiadanie uviesť oddelene.
4. Lehota splatnosti faktúr za vykonané práce je 30 dní odo dňa ich doručenia objednávateľovi.
5. Zhotoviteľ zodpovedá za správnosť a úplnosť doručených faktúr. Faktúry musia obsahovať náležitosti podľa zákona č. 222/2004 Z. z. o dani z pridanej hodnoty v platnom znení, ako aj náležitosti dohodnuté touto zmluvou.
6. V prípade, že doručená faktúra nebude obsahovať požadované náležitosti, zistia sa vecné alebo obsahové chyby či nejasnosti, objednávateľ je oprávnený vrátiť ju zhotoviteľovi na doplnenie resp. prepracovanie bez zaplatenia. V takom prípade začína plynúť nová lehota splatnosti doručením opravenej faktúry objednávateľovi.
7. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa.

**IV. Zmluvné pokuty a sankcie**

1. Zmluvné strany si pre prípad porušenia povinností vyplývajúcich z tejto zmluvy dohodli

zmluvné pokuty a sankcie.

1. Ak zhotoviteľ neodovzdá dielo uvedené v čl. I v dohodnutom termíne, zaplatí zmluvnú pokutu vo výške 20,- eur za každý kalendárny deň omeškania.
2. Ak objednávateľ neuhradí faktúru v dohodnutej lehote splatnosti, zaplatí zhotoviteľovi vyúčtované úroky z omeškania vo výške rovnajúcej sa sadzbe podľa § 369 ods. 2 Obchodného zákonníka.
3. Ak zhotoviteľ neodstráni vady diela v  termíne podľa  čl. V., zaplatí zmluvnú pokutu vo výške 30,- EUR za každý kalendárny deň omeškania.
4. Lehota splatnosti faktúr, ktorými sa uplatňujú zmluvné pokuty je do 21 dní odo dňa ich doručenia.
5. Dojednaním zmluvnej pokuty nie je dotknutý nárok na náhradu škody, ktorá vznikla porušením zmluvnej povinnosti, na ktorú sa vzťahuje zmluvná pokuta.

**V. Zodpovednosť za vady, záruka**

1. Záručná doba na dielo je 60 mesiacov. Vzťahuje sa na celý rozsah diela s výnimkou výrobkov, na ktoré sa vzťahuje záruka výrobcu. Záručná doba sa počíta odo dňa podpisu zápisu o odovzdaní a prevzatí diela.
2. Počas trvania záručnej doby sa zhotoviteľ zaväzuje bezplatne odstrániť reklamované vady do 10 dní od vyzvania na ich odstránenie, ak sa nedohodne inak.
3. Ak objednávateľ prevezme dielo s odstrániteľnými vadami, ktoré nebránia jeho užívaniu, má právo na dodatočné bezplatné odstránenie vady alebo nedorobku, alebo na dohodnutú zľavu. Ak zhotoviteľ predlžuje termín odstránenia vady, je objednávateľ oprávnený dať ju odstrániť sám, na náklady zhotoviteľa.
4. Zhotoviteľ sa zaväzuje, že v záujme dosiahnutia zodpovedajúcej kvality stavebného diela použije v zmysle zák. č. 50/1976 Zb. v znení neskorších predpisov na jeho realizáciu len stavebné výrobky spĺňajúce podmienky v zmysle platných právnych predpisov ako aj príslušné doklady. Tie materiály a pod., ktoré tieto doklady nebudú mať, resp. nebudú zodpovedať zmluvne a požadovaným skúškam, musí zhotoviteľ na vlastné náklady odstrániť a nahradiť bezchybnými. Škody z toho titulu vzniknuté znáša zhotoviteľ.

**VI. Zmluvné podmienky plnenia**

1. Objednávateľ počas realizácie stavebných prác má právo ich kontrolovať a priebežne zhotoviteľa upozorniť na prípadné vady s požiadavkou ich odstránenia v primeranej lehote.
2. Všetky odborné práce musia vykonávať zamestnanci zhotoviteľa, alebo jeho subdodávateľov, ktorí majú na tieto práce príslušnú kvalifikáciu a oprávnenia v zmysle platných predpisov.
3. Zhotoviteľ je povinný pri realizácii diela dodržiavať pokyny investora, všetky STN a bezpečnostné predpisy, všetky zákony a ich vykonávacie vyhlášky. Pokiaľ porušením tejto povinnosti vznikne akákoľvek škoda, znáša všetky vzniknuté náklady zhotoviteľ.
4. Zhotoviteľ je povinný vyzvať objednávateľa minimálne 3 dni vopred na kontrolu, prípadne prevzatie prác, ktoré v ďalšom pracovnom postupe budú zakryté alebo sa stanú neprístupnými a kontrolu prác naviac. V opačnom prípade objednávateľ nemusí tieto práce prevziať. V prípade, ak sa objednávateľ v dohodnutom čase na prevzatí prác nedostaví, je zhotoviteľ oprávnený v prácach pokračovať a zhotovenú časť zakryť. Zhotoviteľ je povinný dostatočne preukázateľne fotograficky zdokumentovávať celý priebeh výstavby najmä práce, ktoré budú zakryté a stanú sa neprístupnými. Ak tak neurobí, je povinný na požiadanie stavebného dozoru a objednávateľa tieto práce odkryť na svoje náklady.
5. Zodpovednosť za prípadnú škodu, ktorá vznikne na diele alebo tretím osobám činnosťou zhotoviteľa v priebehu realizácie, znáša zhotoviteľ.
6. Zhotoviteľ je povinný písomne oznámiť objednávateľovi najneskôr 5 dní vopred, kedy bude dielo pripravené na odovzdanie.
7. Zhotoviteľ pred odovzdaním diela vykoná dielo v súlade s STN. Súčasne odovzdá atesty, certifikáty od dodaných materiálov a zariadení, zápisnice, osvedčenia a ostatné doklady podľa príslušných platných predpisov.
8. Zmluvné strany pri odovzdaní predmetu zmluvy spíšu zápisnicu o odovzdaní a prevzatí, ktorá bude podpísaná obidvomi zmluvnými stranami a budúcim užívateľom.
9. Pokiaľ bude dielo prevzaté s drobnými nedorobkami a vadami, zhotoviteľ tieto odstráni v termíne dohodnutom v zápise o odovzdaní a prevzatí. Objednávateľ umožní prístup zhotoviteľovi do objektu za účelom odstránenia vád a nedorobkov.
10. Zhotoviteľ sa zaväzuje, že pre zariadenie staveniska využije len priestor určený objednávateľom.
11. Za bezpečnosť a ochranu zdravia zamestnancov a bezpečnostné opatrenia na stavenisku v plnej miere zodpovedá zhotoviteľ.

**VII. Prekážky v práci, prerušenie prác**

1. Ak objednávateľ alebo orgán na to oprávnený, dá príkaz na prerušenie prác, súvisiacich s plnením záväzku, zhotoviteľ je povinný tento príkaz akceptovať a uschovať všetko, čo pripravil na plnenie záväzku.
2. Príkazom na prerušenie prác prestávajú plynúť lehoty na splnenie povinností týmto dotknutých. Nevzťahuje sa to na prerušenie prác zapríčinených zhotoviteľom.
3. Objednávateľ je povinný uhradiť zhotoviteľovi náklady účelne vynaložené v súvislosti s prerušením prác len v prípade, že k prerušeniu prác došlo zavinením objednávateľa.

**VIII. Záverečné ustanovenia**

* + 1. Nebezpečenstvo vzniku škody na diele resp. jeho častiach prechádza na objednávateľa dňom odovzdania a prevzatia diela resp. jeho častí uvedenom v zápise o odovzdaní a prevzatí diel alebo jeho častí potvrdenom oboma zmluvnými stranami.
    2. Zmluvu je možné meniť len formou dodatkov k zmluve vyhotovených písomnou formou.
    3. Zhotoviteľ a objednávateľ si vyhradzujú právo odstúpenia od zmluvy v prípade neplnenia dohodnutých zmluvných podmienok tejto zmluvy, a to za podmienok ustanovených Obchodným zákonníkom.
    4. Zhotoviteľ sa zaväzuje, že ak vzniknú pri jeho činnosti podľa tejto zmluvy odpady, bude s nimi nakladať za objednávateľa ako pôvodcu a zabezpečí ich zneškodnenie v súlade s platnou legislatívou. Doklad o nakladaní so vzniknutým odpadom predloží objednávateľovi pri odovzdaní diela.
    5. Zmluvné strany prehlasujú, že túto zmluvu uzavreli na základe slobodnej a vážnej vôle, zmluva nebola podpísaná v tiesni ani za nápadne nevýhodných podmienok, zmluvné strany si zmluvu prečítali, jej obsahu porozumeli, na znak čoho ju podpisujú.
    6. Táto zmluva sa uzatvára v 3 vyhotoveniach, z ktorých objednávateľ obdrží dve vyhotovenia a zhotoviteľ 1 vyhotovenie.
    7. Zhotoviteľ berie na vedomie, že je povinný strpieť výkon kontroly (auditu) overovania súvisiaceho s dodávaním a uskutočňovaním stavebných prác a to kedykoľvek počas platnosti a účinnosti tejto zmluvy o dielo a to v súvislosti s poskytnutými finančnými prostriedkami z Ministerstva vnútra SR.
    8. Táto zmluva nadobúda platnosť dňom podpisu obidvoch strán a účinnosť dňom nasledujúcim po dni jej zverejnenia na webovom sídle objednávateľa.

|  |  |  |
| --- | --- | --- |
| V Podolínci dňa |  | V dňa |
| Mgr. Jaroslav Seman  primátor mesta, objednávateľ |  | zhotoviteľ |